ΠΑΡΑΡΤΗΜΑ II

**ΔΙΚΑΙΟΛΟΓΗΤΙΚΑ ΥΠΟΒΟΛΗΣ ΑΙΤΗΣΗΣ ΧΡΗΜΑΤΟΔΟΤΗΣΗΣ**

Απαραίτητα στοιχεία και λοιπά δικαιολογητικά για την οριστική ηλεκτρονική υποβολή της αίτησης χρηματοδότησης:

* 1. Το ΕΝΤΥΠΟ ΥΠΟΒΟΛΗΣ ΠΡΟΣΚΛΗΣΗΣ «ΣΥΝΕΡΓΑΤΙΚΟΙ ΣΧΗΜΑΤΙΣΜΟΙ ΚΑΙΝΟΤΟΜΙΑΣ: 2η Πρόσκληση: ΕΠΙΧΕΙΡΗΣΕΙΣ» το οποίο αποτελεί και Αίτηση για ένταξη στη Δράση και το οποίο συμπληρώνεται ηλεκτρονικά στο ΠΣΚΕ με συμπλήρωση των σχετικών πεδίων.
	2. **Συνοπτική έκθεση του έργου**. Περιλαμβάνει αναλυτικά στοιχεία του έργου ως προς το Φυσικό Αντικείμενο και τις Επιπτώσεις. Πρόκειται για ολοκληρωμένη περιγραφή του έργου. Η έκθεση ακολουθεί τη δομή της καρτέλας ΙΙ.1.1: 1.1.α Αντικείμενο και Στόχοι του Έργου, 1.1.β Μεθοδολογία Υλοποίησης του Έργου, 1.1.γ Περιγραφή ενοτήτων εργασίας και παραδοτέων, προστιθέμενη αξία ενοτήτων εργασίας και συμμετεχουσών επιχειρήσεων ανά ενότητα εργασίας. 1.1.δ Αναμενόμενα Αποτελέσματα ανά επιχείρηση και σε επίπεδο έργου, 1.1.ε Οικονομική και εμπορική αξιοποίηση των αποτελεσμάτων και 1.1.στ Δραστηριότητες Διάχυσης και Δημοσιότητας. Η συνοπτική έκθεση περιλαμβάνει τις πληροφορίες των πεδίων 1.1.α έως 1.1.στ της καρτέλας ΙΙ.1.1 και επιπλέον τυχόν συμπληρωματικά στοιχεία κατά την κρίση του δυνητικού δικαιούχου. Συνιστάται να είναι έως δεκαπέντε (15) σελίδες, ως ένα ενοποιημένο αρχείο PDF (1 αρχείο που αφορά το σύνολο του έργου, ΥΠΟΧΡΕΩΤΙΚΑ).
	3. **Περιγραφή της σύμπραξης των συμμετεχόντων/ Οργανωτική δομή και διαχείριση του Έργου**. Περιλαμβάνει περιγραφή της σύμπραξης των συμμετεχόντων και την προστιθέμενη αξία κάθε συμμετέχουσας επιχείρησης. Περιλαμβάνει αναλυτικά στοιχεία για την οργανωτική δομή και τον τρόπο οργάνωσης και διαχείρισης του έργου. Περιλαμβάνει τις πληροφορίες του πεδίου 1.1.η της καρτέλας ΙΙ.1.1 και επιπλέον τυχόν συμπληρωματικά στοιχεία κατά την κρίση του δυνητικού δικαιούχου (όπως σχήματα, πίνακες κλπ). Συνιστάται να είναι έως δύο (2) σελίδες, ως ένα ενοποιημένο αρχείο PDF (1 αρχείο που αφορά το σύνολο του έργου, ΥΠΟΧΡΕΩΤΙΚΑ).
	4. **Περιγραφή δραστηριοτήτων & ερευνητικών ενδιαφερόντων κάθε Επιχείρησης και διαθέσιμου εξοπλισμού /υποδομών** που θα χρησιμοποιηθούν στο έργο. Περιλαμβάνει τις πληροφορίες του πεδίου 1.1.ζ " Περιγραφή δραστηριοτήτων και ερευνητικών ενδιαφερόντων συνεργαζόμενων φορέων" της καρτέλας ΙΙ.1.1 και επιπλέον τυχόν συμπληρωματικά στοιχεία κατά την κρίση του δυνητικού δικαιούχου, ώστε να τεκμαίρεται η εμπειρία και οι επιδόσεις της επιχείρησης στην εκτέλεση παρόμοιων έργων, η ικανότητα και η επάρκεια υποδομών στις επιχειρήσεις-μέλη για την εκπλήρωση του ρόλου τους στις Ενότητες Εργασίας που συμμετέχει. Συνιστάται να είναι έως δύο (2) σελίδες ανά επιχείρηση, ως αρχείο PDF. (1 αρχείο για κάθε φορέα, ΥΠΟΧΡΕΩΤΙΚΑ).
	5. **Περιγραφή Ομάδα Εργασίας κάθε Επιχείρησης**. Περιλαμβάνει περιληπτική βιογραφική αναφορά μιας παραγράφου για κάθε μέλος της ομάδας εργασίας της κάθε επιχείρησης, και συγκεκριμένα σύντομο βιογραφικό, 10-15 γραμμές, ανά άτομο, όπως δηλώθηκαν στην καρτέλα ΙΙ.1.4.ως αρχείο PDF, ώστε να τεκμαίρεται η επάρκεια εμπειρογνωμοσύνης επιχειρήσεων- μελών του ΣΣΚ για την υλοποίηση των Ενοτήτων Εργασίας, (1 αρχείο για κάθε επιχείρηση, ΥΠΟΧΡΕΩΤΙΚΑ).
	6. **Περιγραφή δραστηριοτήτων και ερευνητικών ενδιαφερόντων τυχόν υπεργολάβου**. Περιλαμβάνει τις πληροφορίες του πεδίου 1.1.θ της καρτέλας ΙΙ.1.1 και επιπλέον τυχόν συμπληρωματικά στοιχεία κατά την κρίση του δυνητικού δικαιούχου. Σε περίπτωση ανάθεσης έρευνας επί συμβάσει από επιχειρήσεις σε νομικά πρόσωπα (υπεργολαβία), και προκειμένου να ληφθεί υπ’ όψιν κατά τη διαδικασία αξιολόγησης της πρότασης, αυτά δηλώνονται ονομαστικά κατά την υποβολή της αίτησης χρηματοδότησης. Επισημαίνεται ότι δεν επιτρέπεται να συμμετέχει ως υπεργολάβος επιχείρηση-μέλος της σύμπραξης. Συνιστάται να είναι έως μία (1) σελίδα ανά υπεργολάβο, ως αρχείο PDF. (1 αρχείο για κάθε υπεργολάβο, ΠΡΟΑΙΡΕΤΙΚΑ).
	7. Έντυπο Υποβολής πρότασης Φορέα Αρωγού στην Πρόσκληση «ΣΥΝΕΡΓΑΤΙΚΟΙ ΣΧΗΜΑΤΙΣΜΟΙ ΚΑΙΝΟΤΟΜΙΑΣ: ΦΟΡΕΑΣ ΑΡΩΓΟΣ». (ΥΠΟΧΡΕΩΤΙΚΑ).
	8. Προσύμφωνο συνεργασίας του συνόλου των επιχειρήσεων που συμμετέχουν στο υποβληθέν αίτημα χρηματοδότησης έργου για την από κοινού υλοποίησή του τους όρους της μεταξύ τους συνεργασίας, την οργάνωση της διαχείρισης του Έργου, τον καθορισμό των δικαιωμάτων και των υποχρεώσεων των συμμετεχόντων Φορέων, καθώς και τη διαχείριση των ζητημάτων που σχετίζονται με τα Δικαιώματα Πρόσβασης και Διανοητικής Ιδιοκτησίας. Το προσύμφωνο θα πρέπει να είναι χωρίς δεσμευτική ισχύ, θα οριστικοποιηθεί και θα ενεργοποιηθεί στην περίπτωση έγκρισης και ένταξης της υποβαλλόμενης πρότασης στην εν λόγω Δράση.
	9. Προσύμφωνο Συνεργασίας Επιχείρησης - Υπεργολάβου με Φορέα Αρωγό, εάν υπάρχει, προκειμένου να ληφθεί υπόψη στην αξιολόγηση της πρότασης στο κριτήριο που αφορά στην κινητοποίηση του ΣΚΚ. Το προσύμφωνο θα πρέπει να είναι χωρίς δεσμευτική ισχύ, θα οριστικοποιηθεί και θα ενεργοποιηθεί στην περίπτωση έγκρισης και ένταξης της υποβαλλόμενης πρότασης στην εν λόγω Δράση.
	10. Κατάσταση ενεργών δραστηριοτήτων (ΚΑΔ) κάθε επιχείρησης μέσω της ιστοσελίδας gsis.gr (πρόσφατη εκτύπωση).
	11. Κατάσταση εγκαταστάσεων για κάθε επιχείρηση μέσω της ιστοσελίδας gsis.gr (πρόσφατη εκτύπωση), στη περίπτωση που η επιχείρηση (έδρα ή υποκατάστημα) λειτουργεί ήδη κατά την υποβολή της αίτησης χρηματοδότησης, στην περιφέρεια από την οποία θα αντλήσει κονδύλια για τη χρηματοδότηση του έργου, όπως η περιφέρεια δηλώθηκε στην αίτηση χρηματοδότησης.
	12. Άδεια λειτουργίας σε ισχύ ή αίτηση για έκδοση/ανανέωση άδειας λειτουργίας ή βεβαίωση της αρμόδιας υπηρεσίας περί συνδρομής νόμιμων προϋποθέσεων λειτουργίας ή γνωστοποίηση έναρξης λειτουργίας ή έγγραφο απαλλαγής άδειας λειτουργίας. Σε περίπτωση που, σύμφωνα με την ισχύουσα νομοθεσία, δεν απαιτείται άδεια λειτουργίας, Υπεύθυνη Δήλωση του Νόμιμου Εκπροσώπου ότι δεν απαιτείται άδεια λειτουργίας με αναφορά στις σχετικές διατάξεις.
	13. Αναλόγως της νομικής μορφής υποβάλλονται:
		+ - Για ΑΕ: Ισχύον κωδικοποιημένο καταστατικό ή ιδρυτικό καταστατικό (και όλες οι τυχόν

τροποποιήσεις) νομίμως δημοσιευμένα (Νομαρχία ή ΓΕΜΗ ανάλογα με τη χρονική περίοδο), συγκρότηση ΔΣ και ορισμός νόμιμου εκπρόσωπου (ΦΕΚ ή ΓΕΜΗ ανάλογα με τη χρονική περίοδο).

* + - * Για ΕΠΕ: Ισχύον κωδικοποιημένο καταστατικό ή ιδρυτικό καταστατικό (και όλες οι τυχόν τροποποιήσεις) νομίμως δημοσιευμένα (Πρωτοδικείο ή ΓΕΜΗ ανάλογα με τη χρονική περίοδο), πράξη εκπροσώπησης (ΦΕΚ ή ΓΕΜΗ ανάλογα με τη χρονική περίοδο) σε περίπτωση που η εκπροσώπηση δεν προκύπτει από το ανωτέρω καταστατικό.
			* Για ΟΕ, Ε.Ε., ΙΚΕ, ΑΜΚΕ: Καταστατικό σύστασης σε ισχύ, επικυρωμένο από την αρμόδια Υπηρεσία (Πρωτοδικείο ή ΓΕΜΗ) στο οποίο θα αποτυπώνεται η διαχείριση- εκπροσώπηση.
			* Για Κοινωνικές Συνεταιριστικές Επιχειρήσεις του Ν. 4430/2016 όπως ισχύει: Πιστοποιητικό εγγραφής στο Γενικό Μητρώο Φορέων Κοινωνικής και Αλληλέγγυας Οικονομίας, Αρχικά υποβληθέν καταστατικό και η τελευταία τροποποίηση αυτού (αν υπάρχει).
	1. Πιστοποιητικό ΓΕΜΗ του τελευταίου εξαμήνου.
	2. Μετοχική σύνθεση ισχύουσα και μετοχική σύνθεση που υπήρχε στις δύο (2) τελευταίες κλεισμένες διαχειριστικές χρήσεις και πιο συγκεκριμένα Πιστοποιητικό ΓΕΜΗ με αναφορά στη μετοχική σύνθεση του κεφαλαίου. Σε περίπτωση που δεν είναι δυνατή η έκδοση του από το ΓΕΜΗ προσκομίζεται απόσπασμα βιβλίου μετόχων ώστε να προκύπτει η μετοχική σύνθεση ή πρακτικό γενικής συνέλευσης μετόχων με την κατάσταση όλων των μετόχων.
	3. Στοιχεία για τις τρεις (3) τελευταίες κλεισμένες διαχειριστικές χρήσεις. Για επιχειρήσεις με λιγότερα από τρία έτη λειτουργίας να υποβληθούν τα οικονομικά στοιχεία των αντίστοιχων ετών.
		1. Επιχειρήσεις με τήρηση απλογραφικών βιβλίων (Β’ κατηγορίας): Αντίγραφα Ε3 & έντυπο Ν με ηλεκτρονική υποβολή ή παραλαβή από την αρμόδια Δ.Ο.Υ.
		2. Επιχειρήσεις με τήρηση διπλογραφικών βιβλίων (Γ’ κατηγορίας): Ισολογισμοί και Αποτελέσματα Χρήσης εγκεκριμένα και νομίμως δημοσιευμένα στο Γ.Ε.ΜΗ. (στις περιπτώσεις που ο νόμος απαιτεί δημοσίευση) και ισοζύγιο κλεισίματος τελευταίας βαθμίδας (με σφραγίδα της επιχείρησης υπογεγραμμένο από το Νόμιμο εκπρόσωπο και το λογιστή της επιχείρησης).
		3. (ισχύει μόνο για ΜμΕ) Καταστάσεις Επιθεώρησης Εργασίας (πίνακας προσωπικού) Ε4

(συμπεριλαμβανομένων τυχόν τροποποιήσεων αυτών).

* + 1. (ισχύει μόνο για ΜμΕ) Αποδεικτικό υποβολής δήλωσης Αποδοχών & Συντάξεων μαζί με συγκεντρωτική Κατάσταση τέλους έτους **στην οποία θα αποτυπώνεται αναλυτικά ο κάθε εργαζόμενος με τον αριθμό των ημερών που απασχολήθηκε**. Επισημαίνεται ότι τα δικαιολογητικά για το απασχολούμενο προσωπικό θα υποβάλλονται ως προς τα φορολογικά έτη τους, κατ ́ αντιστοιχία με τα υποβληθέντα επίσημα φορολογικά έντυπα.
		2. Εάν η επιχείρηση ανήκει σε όμιλο θα προσκομίζονται και οι ενοποιημένοι ισολογισμοί του ομίλου.

Σε περίπτωση ύπαρξης συνδεδεμένων ή/και συνεργαζόμενων επιχειρήσεων σύμφωνα με τον ορισμό των ΜΜΕ του Παραρτήματος Ι του Κανονισμού (ΕΚ) 651/2014 της Επιτροπής, για καθεμία απ’ αυτές τις επιχειρήσεις θα υποβάλλονται:

* Πρόσφατο κωδικοποιημένο καταστατικό (νομίμως δημοσιευμένο) ή ιδρυτικό καταστατικό και όλες οι τυχόν τροποποιήσεις (νομίμως δημοσιευμένα),
* δικαιολογητικά σχετικά με την νόμιμη εκπροσώπηση και διαχείριση ανάλογα με τη νομική μορφή της επιχείρησης (κατ ́ αντιστοιχία με δικαιολογητικό με α/α 6).
* Τα απαιτούμενα δικαιολογητικά σχετικά με την εταιρική/ μετοχική σύνθεση (κατ ́ αντιστοιχία με δικαιολογητικό με α/α 7).
* Τα οικονομικά στοιχεία (Ε3 & έντυπο Ν για απλογραφικά ή ισολογισμοί-αποτελέσματα χρήσης & ισοζύγιο κλεισίματος για διπλογραφικά για τις τρεις τελευταίες κλεισμένες διαχειριστικές χρήσεις). (κατ ́ αντιστοιχία με δικαιολογητικό με α/α 8i και ii).
* (ισχύει μόνο για ΜμΕ) Καταστάσεις Επιθεώρησης Εργασίας (πίνακας προσωπικού) Ε4 (συμπεριλαμβανομένων τυχόν τροποποιήσεων αυτών) για τις τρεις τελευταίες κλεισμένες διαχειριστικές χρήσεις.
* (ισχύει μόνο για ΜμΕ) Αποδεικτικό υποβολής δήλωσης Αποδοχών & Συντάξεων μαζί με συγκεντρωτική Κατάσταση τέλους έτους στην οποία θα αποτυπώνεται αναλυτικά ο κάθε εργαζόμενος με τον αριθμό των ημερών που απασχολήθηκε και για τις τρεις τελευταίες κλεισμένες διαχειριστικές χρήσεις.

Τα δικαιολογητικά για τις τυχόν συνδεδεμένες ή/και συνεργαζόμενες επιχειρήσεις θα πρέπει να υποβάλλονται, ως προς τα φορολογικά τους έτη κατ’ αντιστοιχία με τα υποβληθέντα επίσημα φορολογικά έντυπα της αιτούσας προς χρηματοδότηση επιχείρησης.

Σημειώνεται ότι για τις συνδεδεμένες ή/και συνεργαζόμενες επιχειρήσεις που δραστηριοποιούνται εκτός Ελλάδας θα υποβάλλονται τα αντίστοιχα ως ανωτέρω ισοδύναμα δικαιολογητικά/έγγραφα που ισχύουν στην αντίστοιχη χώρα.

* 1. Βιβλίο Μητρώου Παγίων αγοράς ενσώματων και άυλων παγίων την τελευταία τριετία πριν του έτους υποβολής της αίτησης χρηματοδότησης με υπογραφή και σφραγίδα λογιστή της επιχείρησης κατ’ αντιστοιχία με τα υποβληθέντα επίσημα φορολογικά έντυπα (π.χ. 2017,2016 και 2015) (να υποβληθούν αποκλειστικά τα αποσπάσματα του μητρώου παγίου που περιλαμβάνουν τις ανωτέρω αγορές).
	2. Φορολογική ενημερότητα για κάθε νόμιμη χρήση ή βεβαίωση οφειλών για κάθε επιχείρηση από την οποία να προκύπτει ότι δεν είναι υπόχρεη σε ανάκτηση παράνομης κρατικής ενίσχυσης κατόπιν προηγούμενης αποφάσεως της Επιτροπής.
	3. (ισχύει μόνο για ΜΜΕ) Δήλωση Στοιχείων Επιχείρησης σχετικά με την ιδιότητά της ως Μικρομεσαία Επιχείρηση (ΜΜΕ) – σύμφωνα με υπόδειγμα της Επιτροπής, που περιλαμβάνεται στο Παράρτημα V της Αναλυτικής Πρόσκλησης. Η δήλωση να φέρει υπογραφή του Νόμιμου Εκπροσώπου και σφραγίδα της επιχείρησης.
	4. Δικαιολογητικά, που απαιτούνται προκειμένου να αξιολογηθεί εάν μία επιχείρηση είναι προβληματική σύμφωνα με τα οριζόμενα στο άρθρο 2 σημείο 18 του Καν. 651/2014, όπως αυτά αναφέρονται στο σημείο Β του Παραρτήματος ΙV της Αναλυτικής Πρόσκλησης και πρέπει να προσκομισθούν, ανάλογα με τα επιμέρους χαρακτηριστικά της επιχείρησης και τα έτη λειτουργίας της.
	5. Δικαιολογητικό (σύμφωνα με το αρ. 40 του Ν. 4488/2017) αναφορικά με το εάν έχουν επιβληθεί πρόστιμα που έχουν αποκτήσει τελεσίδικη & δεσμευτική ισχύ, για παραβάσεις εργατικής νομοθεσίας: Παράβαση «υψηλής» ή «πολύ υψηλής» σοβαρότητας (3 πρόστιμα / 3 έλεγχοι)- Αδήλωτη εργασία (2 πρόστιμα / 2 έλεγχοι), για τους λόγους του αρ. 39, του Ν.4488/2017
	6. Την Υπεύθυνη δήλωση του Ν. 1599/1986, υπογεγραμμένη από το νόμιμο εκπρόσωπο της επιχείρησης με σφραγίδα, με το περιεχόμενο που αναφέρεται στο Παράρτημα IΧ, για κάθε επιχείρηση που συμμετέχει στο ΣΣΚ.
	7. Υπεύθυνη Δήλωση του Ν. 1599/1986 των φυσικών προσώπων που ανήκουν στην μετοχική σύνθεση των εταιρειών της πρότασης, στην οποία θα δηλώνουν εάν κατέχουν μετοχές σε άλλες εταιρίες και με τι ποσοστό αυτών.

Σημειώνεται ότι όλα τα ανωτέρω δικαιολογητικά είναι στην ελληνική γλώσσα.

**ΕΠΙΣΗΜΑΝΣΕΙΣ:** **Ο ηλεκτρονικός φάκελος υποψηφιότητας πρέπει να περιλαμβάνει υποχρεωτικά όλα τα απαιτούμενα ως ανωτέρω δικαιολογητικά – κατά περίπτωση - σε μη επεξεργάσιμη ηλεκτρονική μορφή αρχείου (πχ αρχείο τύπου pdf, zip, rar). Aνώτατο όριο 10 ΜΒ ανά επισύναψη (attachment) και ανώτατο όριο 50 ΜΒ συνολικών επισυναπτόμενων ανά επενδυτική πρόταση.**

**Η Γ.Γ.Ε.Τ. διατηρεί το δικαίωμα να ζητήσει οποιοδήποτε άλλο δικαιολογητικό στοιχείο προκειμένου να διασταυρωθεί η ακρίβεια των δηλωθέντων**